Horská turistika

Horská turistika je časť turistiky, cielená viachodinová prechádzka zameraná na udržanie a zvyšovanie fyzickej kondície, spojená so spoznávaním respektíve objavovaním prírody a prírodných krás, ktorej začiatok je spravidla spojený s pribúdaním vyššej nadmorskej výšky cca 1 500 metrov nad morom. 

Na horskú turistiku je potrebné sa zodpovedne a cieľavedomo pripraviť z dôvodu vyšších nárokov na fyzickú kondíciu a potrebného vybavenia do tej ktorej destinácie respektíve horského masívu. Turisti by nemali zabúdať taktiež na pravidelné doplňovanie tekutín pri zvýšenej fyzickej námahe a stúpajúcej nadmorskej výške. V prípade, že turista nie je aklimatizovaný vo vysokohorskom prostredí, počas samotného výkonu vysokohorskej turistiky môže dôjsť k nevoľnosti, závratom, nezriedka i ku srdcovej slabosti. Preto je dobré so stúpajúcou nadmorskou výškou zaradiť do vysokohorskej túry aj pravidelné prestávky z dôvodu vyrovnania sa so zmenou vonkajšieho tlaku na náš organizmus.

Turisti by nemali preceňovať svoje sily a ak si nie sú istí, či horská túra nie je nad ich sily, prípadne sa prejavia príznaky oslabenia organizmu, nie je žiadnou hanbou horskú turistiku prerušiť a vrátiť sa späť do nižšej nadmorskej výšky. Dôsledne treba zvážiť pre akú príčinu sa dostavili príznaky oslabenia organizmu – poradiť sa o odborníkom či už lekárom, alebo športovým trénerom, vyvarovať sa opätovnej horskej túry, respektíve zvýšiť svoju fyzickú kondíciu a zvážiť nutnosť dlhšej aklimatizácie vo vysokohorskom prostredí, pred samotným zahájením horskej túry.

V prípade úspešného napredovania horskej túry s približovaním sa určeného cieľa je dôležité si uvedomiť, že ľudský organizmus je vystavený zvýšenej fyzickej záťaži a z tohto dôvodu reaguje neprimerane svojim zvyklostiam. So stúpajúcou nadmorskou výškou sa mení nielen vonkajší tlak, ale takisto teplota. Preto je vhodné pre zahájením horskej túry venovať pozornosť dostatočnému a adekvátnemu oblečeniu. V dnešnej dobe je dostupnosť moderných materiálov na oblečenie do horského prostredia podstatne vyššia ako v minulosti, zvýšené náklady na výstroj a výzbroj sa premietnu v podobe zvýšenej bezpečnosti, komfortu a spevneného zdravia na náročných túrach. 

Po ukončení výstupu a dosiahnutia na stanoveného cieľa, je turistom odmenou nádherná eufória pocitov a pohľadov z uskutočnenej horskej túry. Nezanedbateľná stránka je aj zvýšenie fyzickej kondície pred návratom do reálneho, každodenného života. Turisti by nemali zabúdať ani na relaxáciu a rehabilitáciu po horskej túre. Unavené svaly, potrebujú ošetrenie tak ako automobil po ukončení zimnej sezóny. Vhodným relaxom je vodná a podvodná masáž, taktiež sauna, prípadne rahabilitačná liečba.

 Vybavenie pre horskú turistiku 
Potrebné vybavenie pre horskú turistiku závisí v prvom rade od miery náročnosti terénu, počasia a dĺžky pobytu v prírode. Nevyhnutnosťou je kvalitná turistická výstroj (oblečenie a turistická obuv), často sú však potrebné aj doplnky (istiaci set, prilba, lano, horolezecký čakan, mačky a iné). V posledných desaťročiach prešlo vybavenie pre horskú turistiku výraznou modernizáciou, výrazne sa uplatňujú rôzne syntetické materiály (Coolmax, Moira), Fleece, Windstopper, Gore-Tex atď.)
 oblečenie – odporúča sa tzv. cibuľový princíp (obliekanie do viacerých skôr tenších vrstiev, z ktorých každá má svoju funkciu – odvádzanie vlhkosti od pokožky, priedušnosť, tepelná izolácia, ochrana pred vetrom, ochrana pred dažďom)
 obuv – pre horskú turistiku sa najčastejšie používajú tzv. pohorky –  celokožené celočlenkové topánky s pevnou podošvou a hrubým vzorom podrážky
 plecniak – podľa dĺžky a náročnosti túry možno vybrať batoh o objeme 20 l až po 70 l, výnimočne i viac
 stan – v súčasnosti sa najčastejšie používajú dvojité stany pozostávajúce z priedušného vnútorného stanu a nepremokavého tropika, dôležitým ukazovateľom pri stanoch môže byť vodný stĺpec tropika a podlahy udávajúci odolnosť voči vlhkosti
 spací vak (spacák) – dnes sa používajú hlavne spacie vaky anatomického strihu (tzv. múmia), ako izolačná náplň sa používa duté vlákno alebo perie
 karimatka – podložka pod spací vak, najčastejšie z penového polyetylénu alebo samonafukovacie
 varič – podľa používaného paliva sa delia na plynové, benzínové a liehové
 turistická mapa – topografická mapa územia, vhodná mierka 1 : 50 000, s vyznačenými turistickými chodníkmi, prameňmi, možnosťami úkrytu alebo ubytovania
 buzola
 GPS – vhodné sú predovšetkým turistické GPS, často s vodeodolnou úpravou, vybavené podrobnou mapou, výškomerom a kompasom
 prilba
 úväzok – podľa typu konštrukcie sa delia na sedacie (tzv. sedák), prsný (tzv. prsák) a celotelový, bežní turisti ich používajú najmä pri pohybe po zaistených cestách a po ľadovci. Tieto prostriedky sú súčasťou horolezeckej výbavy.
 istiaci set – naväzuje sa k úväzku a pomocou neho sa pripína k istiacemu lanu, pre istenie na zaistených cestách je najpoužívanejší ferratový set typu „Y“
 karabíny – využívajú sa pri pohybe po zaistených cestách a po ľadovci (ako súčasť istiaceho setu), na zlaňovanie alebo doistenie
 lano – pri vysokohorskej turistike sa používa hlavne k isteniu na ľadovci (na istenie komplikovaných alebo nebezpečných úsekov, pri prípadnom zachytení pádu)
 mačky
 cepín
 teleskopické palice – ich použitie je zvlášť vhodné pri pohybe s ťažkým vakom, kedy zapojenie rúk do chôdze odľahčuje kĺby na nohách

Kategória:Turistika